Nalle Österman Helsingin musiikkimessuilla 2011.
**Björn "Nalle" Österman** (s. 20. kesäkuuta 1973 Helsinki) on suomalainen vapaa musiikki- ja kulttuuritoimittaja sekä kirjailija. Hän on vuodesta 1989 lähtien avustanut suomalaisia lehtiä, kuten Rumbaa, Suosikkia, Soundia, Rytmiä, Suomi Finland Perkele -lehteä, Tuhmaa, Hymyä, Hufvudstadsbladetia, Turkulainen -lehteä ja Iltamakasiinia.

Österman on myös sivutoiminen muusikko. Hän on levyttänyt Gandalfin, Chaosbreedin ja Sonic Rootsin rumpalina sekä lauluntekijänä. Tämän lisäksi hän on vaikuttanut yhtyeissä Dropzone, Lullacry, Mannhai ja Sininen Hevonen.

Österman vastaanotti "Keskustelu jatkuu" -palkinnon Femmagaalassa vuonna 2015.

Keikka-arvostelu johti pahoinpitelyyn
-------------------------------------

Syyskuussa 2010 Nalle Österman joutui kirjoituksensa vuoksi pahoinpitelyn uhriksi. Österman oli ollut laivaristeilyllä, jolla oli mukana myös laulaja Ville Tuomi (muun muassa Suburban Tribe). Tuomi oli Östermanin mukaan uhkaillut häntä laivalla. Tuomen ärtymyksen syynä oli Östermanin kirjoittama, Rumbassa julkaistu blogiteksti, jossa Österman kirjoittaa Leningrad Cowboysien keikasta Järvenpäässä. Tällä keikalla Tuomi esiintyi ensimmäistä kertaa Cowboysien laulajana. Risteilyn jälkeen kumpikin vietti iltaa helsinkiläisessä baarissa. Syytteen mukaan, kun Österman lähti baarista kotiin, Tuomi seurasi perässä ja pahoinpiteli Östermanin. Tammikuussa 2011 Tuomelle määrättiin 80 päiväsakkoa rangaistukseksi pahoinpitelystä. Syyttäjä oli vaatinut vankeustuomiota.

Teokset
-------

* *Härmägeddön. Vuoteni suomirockissa*. Helsinki: Like, 2011. ISBN 978-952-01-0586-0.
* *Megajyrä. Romaani*. Helsinki: Frank Cray Publishing, 2021. ISBN 978-952-69683-2-2.
* *Arpisen elämän veriset yskökset. Runoja*. Helsinki: Frank Cray Publishing, 2022. ISBN 978-952-69683-3-9.
* *Nicky Rothen: 13. Elämäkerta*. Helsinki: Frank Cray Publishing, 2022. ISBN 978-952-69683-6-0.
* *Veristen sikiöiden soidinmenot. Runoja*. Helsinki: Frank Cray Publishing, 2022. ISBN 978-952-69683-8-4.

Lähteet
-------

* Nalle Österman: "Jos sulla on vaihtoehtona hyvä poika ja paha poika, kumman sä valitset?" *YleX*.  16.11.2010. Viitattu 16.11.2010.
* Kritisoitu MTV Push sai kaksi palkintoa Femma-gaalassa. *Helsingin Sanomat*.  30.1.2015. Viitattu 30.1.2015.

### Viitteet

1. ↑  Ei mikään pehmonalle *Journalisti*.  Arkistoitu 18.11.2015. Viitattu 17.11.2015.
2. ↑  Nalle Österman Facebook. Viitattu 21.1.2011.
3. 1 2 3  IL: Leningrad Cowboysin ja Suburban Triben laulajaa epäillään pahoinpitelystä - Rumba.fi *Rumba.fi*. Viitattu 11.11.2018.
4. 1 2 3  Rocktähti sai sakot pahoinpitelystä - Soundi.fi *Soundi.fi*. Viitattu 11.11.2018.
5. 1 2  Leningrad Cowboys Järvenpäässä – Back in the U.S.S.R. - Rumba.fi *Rumba.fi*.  14.6.2010.  Arkistoitu 11.11.2018. Viitattu 11.11.2018.

Aiheesta muualla
----------------

* Nalle Östermanin "Megajyrä – erään kirjan tarina" -blogi Bloggerissa.

  

Lullacry

| 
* Tanja Lainio
* Sami Leppikangas
* Sauli Kivilahti
* Kimmo "Heavy" Hiltunen
* Jukka Outinen

 |
| --- |
| 
* Kimmo Aroluoma
* Nalle Österman
* Tanya Kemppainen

 |

|  |  |
| --- | --- |
| Studioalbumit | 
* Sweet Desire
* Be My God
* Crucify My Heart
* Vol. 4
* Where Angels Fear

 |
| Kokoelmat | 
* Legacy: 1998–2014

 |
| EP:t | 
* Fire Within

 |



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |